[{"text_idx": "#000005", "text": "Reformierakond on mitu aastat ra\u0308a\u0308kinud, kuidas sihitud toetusmeetmed on palju to\u0303husamad kui lausalised toetusskeemid. Ta\u0308pselt sama loogika vo\u0303iks valitseda ka maksunduses ning koalitsioonileppes lubatud personaalse riigi vaatevinklist tuleks automaks kehtestada ainult Reformierakonna valijatele, kirjutab Henn Po\u0303lluaas."}, {"text_idx": "#000006", "text": "U\u0308hiskonnauuringute Instituut viis la\u0308bi ku\u0308sitluse automaksu kehtestamise toetuse kohta ja sai ta\u0308helepanuva\u0308a\u0308rse tulemuse, et ko\u0303ik sotsiaaldemograafilised grupid peale u\u0308he olid automaksu kehtestamisele vastu. Automaksu vastu on vanad ja noored, naised ja mehed, eestlased ja venelased, autoomanikud ja jalamehed, isegi enamik sotse ja eestikahesajalisi. Ainus eristuv grupp, mille enamus pooldas automaksu kehtestamist, oli reformierakondlased ja nende valijad."}, {"text_idx": "#000007", "text": "Reformierakondlased on alati armastanud ko\u0303ikvo\u0303imalike toetusmeetmete puhul ra\u0308a\u0308kida vajaduspo\u0303histest sihitud lahendustest. Peretoetuste va\u0308hendamisel ra\u0308a\u0308giti ka u\u0308hiskondlikust o\u0303iglustundest. Oravapartei poliitika ja retoorika ja\u0308rjepidevuse huvides tuleks vajaduspo\u0303hisust ja u\u0308hiskondlikku o\u0303iglust silmas pidada mitte u\u0308ksnes toetusmeetmete, vaid ka maksumeetmete puhul. Nu\u0308u\u0308d on selleks lausa u\u0308hiskondlik tellimus."}, {"text_idx": "#000009", "text": "Valitsus ise teadupa\u0308rast ju automaksu vajalikkuse kohta u\u0308htegi uuringut ega mo\u0303juanalu\u0308u\u0308si ei teinud ega kavatsegi la\u0308bi viia. Et U\u0308hiskonnauuringute Instituudi la\u0308bi viidud ku\u0308sitlus on praegu ainus automaksu kohta la\u0308bi viidud ulatuslik uuring, siis saabki vajaduspo\u0303hine maksumeede tugineda just selle uuringu andmetel."}, {"text_idx": "#000010", "text": "Kui automaks kehtestada ainult Reformierakonna valijatele, saaks sellest to\u0303eline sihitud vajaduspo\u0303hine maksumeede, mis kehtestatud o\u0303iglusprintsiipi ja personaalriigi po\u0303himo\u0303tteid silmas pidades. Loomulikult on vabas Eestis vo\u0303imalik igal inimesel ka Reformierakonna pooldamisest loobuda ja seega vabaneda automaksu tasumise kohustusest. Vo\u0303i siis vastupidi."}, {"text_idx": "#000011", "text": "Igal juhul vo\u0303idaks sellest lahendusest terve u\u0308hiskond. Sellest vo\u0303idab Reformierakond, kes saaks lo\u0303puks ellu viia vajaduspo\u0303hiseid sihituid meetmeid, mis on alati reformistide so\u0303nul olnud ko\u0303ige paremad ja nutikamad. Teiseks ta\u0308idetaks koalitsioonileppes lubatud personaalriigi po\u0303himo\u0303tteid. Sellega saaks maha pesta valetajate erakonna inetu maine, na\u0308idates enda so\u0303napidamist ja koalitsioonileppes lubatu elluviimist. Kolmandaks saaks Reformierakond monitoorida oma to\u0303elist toetust u\u0308hiskonnas, ja\u0308lgides jooksvalt automaksu laekumisi rahandusministeeriumi kontole. Ei peaks enam usaldama ko\u0303iksuguseid kahtlasi ku\u0308sitlusi ja reitinguagentuure."}, {"text_idx": "#000012", "text": "Teiseks vo\u0303idaksid sellest Reformierakonna to\u0303simeelsed valijad, kes saaksid automaksu tasumisega na\u0308idata oma poolehoidu armastatud peaministrile ja valitsejannale Kaja Kallasele. Nemad saaksid vo\u0303tta seda kui Reformierakonna toetusmaksu vo\u0303i EKREIKE valitsuse naasmise hirmutasu. Oma kliimaindulgentsi saaks automaksu tasumisega osta ka see kaduvva\u0308ike osa inimesi, kes on ja\u0308a\u0308nud uskuma Mart Vo\u0303rklaeva udujuttu, et automaks aitab kuidagi kaasa kliimasoojenemise peatamisele."}, {"text_idx": "#000013", "text": "Kolmandaks vo\u0303idaks sellest ko\u0303ik need inimesed, kellele Reformierakond ega automaks ei meeldi. Nemad seda lihtsalt tasuma ei pea ja nii ja\u0308a\u0308b rohkem raha endale ja perele ka\u0308tte. Saaks nii mo\u0303negi lapse huviringi saata. Ta\u0308nu sellele ei aetaks maainimesi ega suurperesid pankrotti ega pitsitataks invaliide. Vo\u0303idaksid ka kohalikud omavalitsused, kel praegu niigi raske majandada, et neile ei pandaks peale uut riigipoolset koormist omavalitsuse autopargi eest. Ka riigile kuuluvate autode eest ei peaks raha u\u0308hest taskust teise to\u0303stma, va\u0308lja arvatud muidugi Reformierakonna ministrite autod. Mine tea, ehk ja\u0308a\u0308b ta\u0308nu sellele nii mo\u0303nigi koolgi ka sulgemata."}, {"text_idx": "#000014", "text": "Laiemalt vo\u0303idaks kogu majanduskeskkond, sest enamike kaupade ja teenuste hinnad ja\u0308a\u0308ksid automaksu vo\u0303rra to\u0303usmata. Igal juhul vo\u0303idaks sellest riik, ettevo\u0303tted ja rahvas. U\u0308helt poolt oleks hea, kui riigieelarvesse laekub Reformierakonna lojaalsete valijate automaksuraha. Teiselt poolt oleks veel parem, kui see ei laekugi, sest see ta\u0308hendaks, et Reformierakonnal pole enam toetajaid ja laguneks ehk ka nende valedevalitsus. Riigi arengule olekski see vast ko\u0303ige parem tulemus, sest siis oleks vo\u0303imalik a\u0308ra lo\u0303petada Eesti inimeste martvo\u0303rklaevalik empaatiavo\u0303imetu kottimine. See oleks to\u0303eliselt uuenduslik reform."}, {"text_idx": "#000015", "text": "Eesti 200 tahab automaksu kujundamist keskkonnamaksuks"}, {"text_idx": "#000016", "text": "Jaak Aab: automaksu ainus eesma\u0308rk on ta\u0308ita riigikassat"}, {"text_idx": "#000017", "text": "Automaksu esialgne idee na\u0308eb ette u\u0308hekordset ja iga-aastast osa"}, {"text_idx": "#000018", "text": "Ku\u0308tuseekspert: kavandataval kujul ei ta\u0308ida automaks keskkonnaeesma\u0308rke"}, {"text_idx": "#000019", "text": "Ratas: Reformierakonna valimislubaduse la\u0308bi surumine ei saa olema kerge"}, {"text_idx": "#000020", "text": "\"UV faktor\": kas ja milline automaks peaks Eestis olema?"}, {"text_idx": "#000023", "text": "Fo\u0308ljeton. Vastutustundliku ja tulevikku vaatava pere-eelarve seletuskiri"}, {"text_idx": "#000024", "text": "Mart Vo\u0303rklaev: 2024. aasta eelarve on visioon, kuhu tahame Eestit juhtida"}, {"text_idx": "#000030", "text": "Reisisarja \"4x4\" uus hooaeg viib automatkajad La\u0308his-Itta"}, {"text_idx": "#000033", "text": "Kaevumised eelarvesse: millistele asutustele kulub maksumaksja raha?"}, {"text_idx": "#000034", "text": "Kallas andis riigikogule u\u0308le tuleva aasta riigieelarve eelno\u0303u"}, {"text_idx": "#000036", "text": "Vo\u0303rklaev: to\u0308o\u0308tuskindlustusmakse to\u0303us on RES-is kirjas"}, {"text_idx": "#000038", "text": "Trump ja Robertson said reitinguturniiril avaringis u\u0308llatuskaotuse"}, {"text_idx": "#000041", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]